MMA - Wikipedia
’n MMA-geveg in Vancouver, Kanada.
Deelnemers stoei op die grond.
MMA (Mixed Martial Arts in Engels, oftewel gemengde vegkuns in Afrikaans), is ’n vollekontak-vegsport wat ’n kombinasie is van onder andere boks, karate, judo, stoei en jiu-jitsu. Vuishoue, skoppe, gooie en bindingstegnieke word toegelaat en die geveg vind regopstaande plaas sowel as lêend op die krytvloer.
Hoewel die gevegte in ’n kryt plaasvind wat omring is deur ’n heining, moet dit onderskei word van ongereguleerde hokgevegte (cage fighting) wat nie ’n erkende, georganiseerde sport is nie.
2 Die reëls
4 MMA in Suid-Afrika
4.1 EFC Africa
4.2 EFC Africa-kampioene
Die sport word vergelyk met die antieke sport pankration wat sedert 648 v.C. by die Olimpiese Spele beoefen is, aangesien die sport ’n kombinasie van boks en stoei is.
In moderne tye het atlete van die verskillende vegkunste soos boks, stoei en karate dikwels hul vaardigheid teen mekaar getoets in kompetisies, maar dit was met die vestiging van die UFC in 1993 in Amerika dat die georganiseerde sport gevestig is soos dit vandag beoefen word.
Die reëls[wysig | wysig bron]
Sedert 2009 het die Amerikaanse organisasie in beheer van bokskommissies (The Association of Boxing Commissions, ABC) en MMA standaardreëls opgestel. Hierdie reëls word algemeen aanvaar as die wêreldstandaard deur die meeste MMA-organisasies, insluitend die 19 lande wat tot die Internasionale Federasie vir Gemengde Vegkuns (IMMAF) behoort.
Oorwinning[wysig | wysig bron]
’n Oorwinning kan behaal word op die volgende maniere:
Die meeste punte toegeken deur die beoordelaars ná die voorgeskrewe aantal rondes
As die wedstryd beëindig word deur die skeidsregter (gewoonlik as ’n deelnemer hom nie langer kan verdedig nie) of deur die toernooidokter (as gevolg van ’n besering)
’n Oorgawe (submissie), aangedui deur met die hand te tik op die liggaam van die opponent of op die krytvloer, of mondelinge submissie
Die ingooi van die handdoek deur die vegter se hoekbeampte
Ten einde ernstige beserings te verminder, is skeidsregters gemagtig om ’n oorwinning te verklaar sodra die teenstander homself weens ’n reeks houe nie meer kan verdedig nie of as die teenstander in ’n greep vasgevang is wat tot ’n ernstige besering kan lei, byvoorbeeld ’n gebreekte arm.
Enige van die volgende aksies word gestraf:
’n Skop of kniehou teen die teenstander se kop as hy op die vloer is
Trap op ’n teenstander op die krytvloer
’n Skop met die hak teen ’n teenstander se niere
Gooi van ’n teenstander kop of nek eerste teen die krytvloer
Gooi van ’n teenstander uit die kryt
Vashou van ’n teenstander se klere
’n Stamp met die kop
Liesaanvalle van enige aard
’n Vinger in enige opening of in enige sny of wond
Manupilasie van vingers of tone
Houe aan die ruggraat of die agterkant van die kop
Houe afwaarts met die punt van die elmboog
’n Hou teen die keel van enige aard, insluitend, sonder beperkings, die gryp van die lugpyp
Krap, knyp of draai van die vlees
Oogkrappery van enige aard
Vishaak (d.w.s. vingers in die neusgate)
Gryp van die sleutelbeen
Spoeg op ’n opponent
Onaanvaarbare gedrag wat ’n teenstander beseer
Vashou aan die kryt se toue of heining
Beledigende taal in die kryt
’n Aanval op ’n teenstander wat onder die sorg van die skeidsregter is
’n Aanval op ’n teenstander gedurende die rustyd
’n Aanval op ’n teenstander nadat die klok gelui het
Doelbewuste verontagsaming van die skeidsregter
Vreesbevangendheid, insluitend sonder beperkings, kontakvermyding deur ’n teenstander, die opsetlike verloor van die mondskerm of vervalste beserings
Inmenging gedurende die geveg deur lede van die vegter se hulpspan
Gewigsklasse[wysig | wysig bron]
Bantamgewig 57–61 kg
Veergewig 61–66 kg
Liggewig 66–70 kg
Weltergewig 70–77 kg
Middelgewig 77–84 kg
Ligswaargewig 84–93 kg
Swaargewig 93–120 kg
Superswaargewig Meer as 120 kg
MMA in Suid-Afrika[wysig | wysig bron]
MMA is ’n erkende nasionale amateur- en professionele sport in Suid-Afrika onder die beskerming van MASA (Martial Arts and Games Committee of South Africa), wat op sy beurt deur die Suid-Afrikaanse Sportkonfederasie en Olimpiese Komitee (SASCOC) onderskryf word.
EFC Africa[wysig | wysig bron]
Die belangrikste promotor sedert 2009 vir professionele MMA in Suid-Afrika is EFC Africa (Extreme Fighting Championship) met meer as 100 gekontrakteerde vegters en agt jaarlikse kampioenskappe.
EFC Africa-kampioene[wysig | wysig bron]
Veergewig[wysig | wysig bron]
Datum van titelgeveg
Demarte "The Wolf" Pena EFC Africa 10 1 September 2011
Wentzel "The Animal" Nel EFC Africa 03 8 Mei 2010
Leo "King" Gloss EFC Africa 01 12 Nov 2009
Liggewig[wysig | wysig bron]
Costa Ioannou EFC Africa 08 14 April 2011
Wentzel Nel EFC Africa 03 8 Mei 2010
Weltergewig[wysig | wysig bron]
Michiel Opperman EFC Africa 16 19 Oktober 2012
Jadyson Costa EFC Africa 13 13 April 2012
Dallas Jakobi EFC Africa 10 1 September 2011
Adam Speechly EFC Africa 08 14 April 2011
Middelgewig[wysig | wysig bron]
Jeremy Smith EFC Africa 12 2 Maart 2012
Garreth "Soldier Boy" McLellan EFC Africa 08 14 April 2011
↑ "Pankration". Wikipedia. Verkry op 14 April 2013.
↑ 2,0 2,1 "IMMAF – History of MMA". IMMAF.org. Verkry op 14 April 2013.
↑ 3,0 3,1 3,2 "ABC Boxing Association – Unified Rules of MMA". ABCboxing.com. Verkry op 14 April 2013.
↑ "MEMBERS IMMAF". IMMAF.org. Verkry op 2013-04-14.
↑ "MASA – Members". MartialArtsSA.co.za. Verkry op 14 April 2013.
↑ Beeton, Marissa (2011-05-28). "Die Nuwe Gladiators". Rapport. Verkry op 14 April 2013.
↑ "EFC Africa – Fighters". EFCAfrica.com. Verkry op 14 April 2013.
Wikimedia Commons bevat media in verband met Mixed martial arts.
Ontsluit van "https://af.wikipedia.org/w/index.php?title=MMA&oldid=1500305"
Die bladsy is laas op 24 Oktober 2016 om 17:53 bygewerk.